I dag er det 40 år siden at Limfjordstunnelen blev indviet. Det skete i 1969, og både kongen og dronningen var til stede. Kong Frederik den 9. og Dronning Ingrid var i selskab med Aalborgs daværende borgmester, Thorvald Christensen, under indvielsen. Limfjordstunnelen var Danmarks første motorvejstunnel og det blev fejret. Dengang blev der lagt meget vægt på, at tunnelen forbandt de to byer - Aalborg og Nørresundby. - Dengang gik man meget op i at det skulle være ligeværdigt, for det var jo to forskellige kommuner, så der foregik festligheder på begge sider af tunnelen, fortæller Aalborgs nuværende borgmester Henning G. Jensen om dengang - for 40 år siden. I dag var der ikke de store festligheder forbundet med jubilæet, men se en fødselsdagsreportage i TV2/NORD kl 19.30.

Opsummering:
For 40 år siden blev Limfjordstunnelen indviet.